**УВОД**

Петото авеню на Ротари „Службата на младежта“ признава значимостта, която Ротари отдава на младите поколения. Това става чрез служба към тях, към бъдещето им и също така към самото човечество, на което ние, като ротарианци, се стремим да предложим разнообразни средства, които могат да помогнат на младите поколения да се подготвят за предизвикателствата на бъдните времена. Комбинирането на различни програми и проекти за служба на младите поколения в едно авеню следва да доведе до по-силен подход и повече насърчение за клубовете да участват по-цялостно в тази ценна кауза.

Ръководни принципи за партньорството на Ротари с новите поколения:

**Като ротарианци, ние :**

• Приветстваме участниците от новите поколения като равноправни партньори в служба на Ротари, като предлагаме позитивно сътрудничество и нарастваща отговорност с развитието на лидерските им умения чрез ротарианските програми за новите поколения;

• Насърчаваме Ротаракт и Интеракт клубовете да работят заедно в общи дейности и проекти;

• Насърчаваме и помагаме за по-лек преход на интеракторите и ротаракторите към следващото ниво на програмите за новите поколения и към Ротари;

• Насърчаваме и помагаме за прехода на бившите стипендианти на Ротари към членство в Ротари;

• Насърчаваме талантливи млади хора да участват в програмите за Младежки обмен и RYLA;

• Осигуряваме безопасност за участниците от новите поколения, като с присъствието си ги предпазваме от физически, сексуални и емоционални вреди;

Всички клубове и дистрикти се насърчават да предприемат проекти, които подкрепят основните потребности на новите поколения: **здраве, човешки ценности, образование и саморазвитие**.

**Програмата ИНТЕРАКТ**

Интеракт, спонсорирана от Ротари младежка организация, е стартирана от Борда на директорите на РИ през 1962 г. Първият Интеракт клуб е основан от Ротари клуб Мелбърн, Флорида, САЩ и чартиран на 05.11.62г.. Седмицата, която включва 5 ноември, е предназначена за Световна седмица на Интеракт.

Интеракт клубът е организация от млади хора, спонсорирана от Ротари клуб, на възраст между 12 и 18 години, целта на която е да им предостави възможност да работят заедно в световно приятелство, посветено на общественополезната служба, межуднародното разбирателство и развиването на лидерски умения. Терминът Интеракт идва от „интер” от интернешънъл и „акт” от екшън (действие).

Днес има над 20372 Интеракт клуба с над 468556 члена в около 159 страни.

У нас от 38 Ротари клубове работещи в 27 града се спонсорират 43 Интеракт клуба с около 700 члена. От тях 23 клуба са общностно базирани и 20 са създадени от учащи се млади хора в едно учебно заведение.

Интеракторите развиват умения за ръководство и усвояват практически опит в провеждането на проекти за служба, а с това познават и удовлетворението, което идва от службата за другите. Основна цел на Интеракт е да дава възможности за младите хора да създават по-голямо разбирателство и добра воля с младежта по целия свят.

**Какво трябва да помним?**

Решението и отговорностите за създаване, спонсориране и поддържане на Интеракт проект към клуба е идентично със решението и отговорностите в едно семейство, да се създаде, отгледа и възпита дете.

Интеракт програмата е отговорност на спонсориращия Ротари клуб, а не на Ротаркт клуба, ако има и такъв. Насърчава се работа по съвместни проекти.

Задължително е присъствието на ротарианец на всички Интеракт сбирки за **общностно базираните клубове.**

Ако клубът е създаден **на училищна основа**, това трябва да се случва поне веднъж месечно, като постоянно да има връзка с представителя на училището, който присъства на техните сбирки.

Не трябва да се провеждат сбирки, на който и да е от по двата начина създадени клубове, без присъствието на ротарианец или отговорник от училището.

Интеракт клубът сам носи отговорността за набирането на средствата, необходими за осъществяването на програмата на клуба. Ротари клубовете, спонсориращи Интеракт клубове, не трябва да оказват финансова помощ на Интеракт клубовете, освен ако тя не е по конкретен повод или инцидентна.

Членският внос за членовете на Интеракт клуба трябва да са номинални и само с цел покриване на разходите за администрацията на клуба; средствата за дейности и проекти, които Интеракт клубът предприема, трябва да се набират от този клуб отделно от членския внос.

Ротари клубовете и Интеракт клубовете следва да провеждат общи срещи поне веднъж годишно, за да обсъждят плановете и целите за предстоящата година.

Да канят интеракторите да изнасят презентации по проекти на клуба по време на срещи на Ротари клуба.

Задължение на спонсориращия Ротари клуб е да разпространява ротарианските публикации като месечното писмо на гуверньора, и “Ротариън” или регионалното списание сред Интеракт клубовете.

**Програмата РОТАРАКТ**

След успеха на Интеракт клубовете за гимназиална възраст през 60-те години, Бордът на РИ създава през 1968 г. Ротаракт,

Първият чартиран клуб е Ротаракт клуб от Северна Каролина, САЩ на 13.03.1968 год. С решение на Съвета на Директорите на РИ от 1992 година, седмицата включваща датата 13-ти март е обявена за Международна седмица на Ротаракт.

Днес Ротаракт клубовете по света са 10 904, във над 184 държави, наброяващи 250 792 ротарактори.

В нашия дистрикт, към настоящия момент имаме 28 действащи Ротаракт клуба, работещи в 18 града, с 322 активни свои членове.

Ротаракт клубът е спонсорирана от Ротари клуб организация на млади мъже и жени на възраст между 18 и 30 години, чиято цел е да даде възможност на младите мъже и жени да разширят знанията и уменията си, които биха им помогнали в личното развитие; да насочи вниманието към физическите и социалните нужди на обществото, в което живеят; да спомогне за по-добри отношения между всички хора по света посредством система от приятелство и служба и чиито цели са:

**Цели на Ротаракт клуба:**

а) Да развие професионални и лидерски умения.

б) Да подчертае уважението към правата на другите хора, както и да утвърди високо- етичните норми и достойнството на всички полезни професии.

в) Да развие знание и разбиране за нуждите, проблемите и възможностите на хората в собственото общество и по света.

г) Да осигури възможности за съвместна работа със спонсориращия Ротари клуб.

д) Да мотивира младите хора за евентуално членство в Ротари.

Ротаракт клубовете следва да поставят акцента върху значението на личната отговорност като основа за личен успех и развитие на обществото,чрез възможностите за ръководство и професионално развитие.

От всеки клуб се изисква да завърши поне два проекта за служба на година, единият в полза на обществото и другият за подпомагане на международното разбирателство.

Ротаракторите се радват на много социални дейности и програми за подобряване на техните общества. Ротаракт клуб може да съществува само ако бъде постоянно спонсориран, насочван и съветван от Ротари клуб.

**Важно и за двете програми:**

Всяка година секретаря на Ротари клуба спонсориращ Интеракт и/или Ротаракт клуб трябва да подава председателя на подкомитета отговарящ за Интеракт и/или Ротаракт в rotary.org.

Всяка година, до 30 септември и до 31 януари, секретарят на Ротари клуба да подава информация до председателите на подкомитетите за бройката членове в клубовете Интеракт и Ротаракт.

**МЛАДЕЖКИ ОБМЕН**

Младежки обмен е една от най-популярните програми за представяне на международното разбирателство и развиване на приятелства.

Тя започва през 1927 г. с Ротари клуба в Ница, Франция. Обмените в Европа продължават до Втората световна война и започват отново през 1946 г. От тогава програмата се е обхванала целия свят. В последните години над 7 000 млади хора участват годишно в програмите за обмен, спонсорирани от Ротари клуб и дистрикта.

Стойността на Младежки обмен е опит, придобиван не само от ученици от гимназията, но също така от приемните семейства, спонсориращите клубове, приемните гимназии и цялото общество. Участниците в Младежки обмен обикновено дават на участващите ученици чудесни възможности в техните училища да научат за обичаите, езиците, традициите и семейния живот в други държави.

Младежки обмен предлага на младите хора интересни възможности и богат опит да видят друга част на света.

**А. Програма за дългосрочен обмен**

Тези обмени са отворени за ученици на възраст от 15 до 19 години, въпреки че възрастта може да се удължи и над 19 години със съгласието на партниращите си дистрикти и клубове, според местните закони.

Дългосрочните обмени трябва да бъдат за една учебна година, но могат да се удължат така че да включват частично или цялостно празнични периоди непосредствено преди и след учебната година. През този период ученикът живее с повече от едно семейство в държавата домакин и от него се изисква да посещава училище в държавата домакин.

**Б. Програма за краткосрочен обмен**

Обмените могат да траят от няколко дни до няколко седмици. Те често се провеждат извън учебната година и обикновено не включват учебна програма. Краткосрочните обмени по принцип включват престой в семейство в държавата домакин, но могат да бъдат организирани като международни младежки лагери или пътувания, които събират ученици от много държави.

Младежки обмен е силно препоръчвана програма за всички Ротари клубовете като практическа дейност за подсилване на добрата воля и международното разбирателство.

**КРИТЕРИИ ЗА УЧАСТИЕ:**

Младежкият обмен приветства всички млади хора, включително синове и дъщери на ротарианци, които отговарят на изискванията на програмата и които са препоръчани и спонсорирани от ротарианец или клуб . Успехът им в училище трябва да бъде над средния, препоръчва се те да бъдат сред първите трима в класа.

**ПРОЦЕДУРА ЗА УЧАСТИЕ**

Всички кандидати за участие в краткосрочните програми получават информация и условията за участие в лагерите през текущата година от страницата на Дистрикт 2482, Раздел: Комитети, Подраздел: Комитети за младежки обмен.

**Ротари награди за младежи лидери / RYLA/ /Rotary Youth Leadership Award**

Идеята е с начало в Австралия през 1959 г. когато млади хора от целия щат Куинсленд са избрани да се срещнат с принцеса Александра, младата братовчедка на кралица Елизабет ІІ. Ротарианците от Брисбейн, които са домакини на събитието са впечатлени от качествата на младите хора. На дистриктно ниво се решава, да се събират лидерите на младите заедно всяка година за седмица социални, културни и образователни дейности.

През 1971 г. Бордът на РИ приема RYLA за официална програма на Ротари Интернешънъл. Официалното име на тази дейност е програма Ротари награди за младежи лидери, въпреки че за тези събития понякога се използват и други имена като Камп Роял, Камп Ентърпрайз, Семинари за млади лидери или Младежки конференции.

RYLA по принцип се провежда на клубно, дистриктно или международно ниво.

Всяка година, млади хора предложени от клубовете/често посочвани от техните Ротаракт и Интеракт приятели/се избират да присъстват на спонсорирани от Ротари клубовете, Дистрикта или РИ срещи. Програмата RYLA е средство за лидерско развитие на интерактори, ротарактори, както и за млади хора по принцип (а защо не и бъдещи ротарианци?).

В неофициална атмосфера групите от млади хора между 14 и 30 г. прекарват няколко дни, до една седмица при предизвикателната програма на лидершип обучение, дискусии, вдъхновяващи обръщения и социални дейности предназначени за личностно развитие, умения за ръководене и добро гражданство.

**RYLA в действие у нас:** предстоящата инициатива на Дистрикт 2482 и Ротари Клуб Бургас-Пиргос, които организират за осма година подред РАЙЛА семинар, който ще се проведе от 30.03.2018 до 1.04.2018 в гр. Бургас.

Програмата на семинара е насочена към осигуряване на възможност изявени млади хора да развият своите умения и характери на лидери и съвестни граждани, както и да се запознаят с ценностите, високите етични стандарти и посланията за мир на Ротари.

**В Заключение:**

Ротарианските програми за новите поколения са инвестиция в бъдещето – бъдещето на нашите семейства, бъдещето на нашите общности и бъдещето на Ротари. Чрез ротарианските програми за младите поколения, ротарианците споделят идеалите и традициите на Ротари със следващото поколение.

БЛАГОДАРЯ!